Vermiste PTA-tiener dalk in GermistonCarla Nel, ŉ 13-jarige tienermeisie van Pretoria, word sedert 5 Junie vermis en daar word vermoed dat sy dalk in Germiston mag wees. Nel, ŉ leerling aan Laerskool Villieria in die Moot-omgewing, is op 5 Junie vir die laaste keer by haar ouerhuis gesien, het LookLocal Moot Vrydag berig. ŉ Vermistepersoon-saak is by die Villieria-polisiestasie aanhangig gemaak. Na wat berig word, is Nel al vantevore by dié stasie as vermis aangemeld. Adjudant-offisier Marinda Austin-Swanepoel, woordvoerder van die Villieria-polisie, doen ’n beroep op die publiek om op die uitkyk vir haar te wees. Sy het ’n blou sak in haar besit gehad. Enigiemand met inligting kan Austin-Swanepoel bel by 072-319-9119. Bron: LookLocal Moot